Alessandro Piccinini

Alessandro Piccinini (1566–ca. 1638) var en italiensk luttspiller, teorbist og komponist.

Piccinini vokste opp i en musikalsk familie. Faren Leonardo Maria Piccinini underviste Alessandro og brødrene Girolamo (d. 1615) og Filippo (d. 1648) i luttspill. Han arbeidet ved Este-familiens hoff i Ferrara (fra 1582 til 1597) og var deretter ansatt som luttenist ved det pavelig legat i Bologna til sin død.

Han er best kjent for sine to samlinger luttmusikk: 
 Intavolatura di Liuto et di Chitarrone, libro primo (Bologna, 1623)
 Intavolaturo di Liuto (Bologna, 1639), publisert posthumt av sønnen Leonardo Maria Piccinini.

Samlingen fra 1623 er av spesiell betydning fordi Piccinini forsynte den med et lengre forord som inneholder detaljerte instruksjoner i luttspill, og han hevder samtidig at det er han som fant opp erkelutten. Han endret også chitarronen på viktige punkter.

Piccinini konsentrerte seg om toccataer, couranter og galliarder, samt forskjellige typer variasjoner. Ingen andre verk av Piccinini er kjent, musikken hans for La selva sin amore, den første operaen som ble oppført i Spania, er tapt.

 Referanser 

 Eksterne lenker 
 Biografi av Dinko Fabris
 Piccininis musikk i lutt-tabulatur i formatene Fronimo 2 og PDF.
 Erkelutt

Kategori:Barokkomponister
Kategori:Italienske komponister
Kategori:Luttspillere
Kategori:Personer fra Bologna